tomron87/hebrew-wikipedia-sentences-corpus huggingface dataset:
השיר לאחר מכן הרוויח את המקום השני במצעד, ונמנעה על ידי הזמרת האמריקאית אוליביה רודריגו מלהגיע למקום הראשון בשבוע הזה עם השיר "Vampire".
בשבוע לאחר מכן, "Paint the Town Red" הגיע למקום הראשון במצעד הסינגלים הבריטי, ונהפך לשירה הראשון של דוג'ה קאט במצעד.
פרסתאריךקטגוריהתוצאהמקורפרסי הווידאו קליפים של MTV11 בספטמבר 2024קליפ השנהפרסי המוזיקה של בילבורד12 בדצמבר 2024שיר ראפ מובילפרסי הגראמי4 בפברואר 2024ביצוע סולו הפופ הטוב ביותר
Palworld הוא משחק וידאו מסוג הרפתקאות פעולה, הישרדות ואילוף מפלצות.
שפותח על ידי חברת Pocket Pair.
המשחק מתרחש בעולם פתוח המאוכלס ביצורים דמויי חיות הנקראים "Pals" (פאלס, ובתרגום חופשי "חברים"), ששחקנים יכולים להילחם בהם או ללכוד כדי להשתמש בהם לבניית בסיס, וללחימה.
ניתן לשחק ב-Palworld כשחקן יחיד או מרובה משתתפים עד 32 שחקנים בשרת אחד.
המשחק הוכרז בשנת 2021 והושק באמצעות גישה מוקדמת (Early Access) עבור Windows, Xbox One ו-Xbox Series X/S בינואר 2024.
השילוב של מפלצות עם רובים, הכולל שימוש בנשק חם וציוד, זיכה אותו בכינוי "פוקימון עם רובים".
אלמנטים אחרים, כמו שימוש ביצורים עצמם למאכל או הצבתם לעבודת פרך במכרות ובמפעלים, זכו אף הם לתשומת לב.
כל האלמנטים החדשים האלו במשחק שבו תופסים מפלצות התקבלו היטב בקרב הקהל, עם שבחים על המשחקיות, התוכן, וההומור הסאטירי שהוא משלב בתוכו.
אך ביקורת חריפה נשמעה על הסתמכותו לכאורה ושימוש בעיצובים ובמכניקה לא מקוריים.
זמן קצר לאחר שחרורו, חלק ממשתמשי טוויטר העלו טענות כי הוא מעתיק עיצובים למפלצות ומכניקות ממשחקי פוקימון.
בינואר 2024 חברת פוקימון הודיעה על פתיחת בדיקה בנושא.
Palworld מכר שמונה מיליון עותקים בששת הימים הראשונים של הגישה המוקדמת והגיע ליותר משני מיליון שחקנים במקביל ב-סטים, מה שהפך אותו למשחק השני הכי גבוה בכל הזמנים בפלטפורמה.
Palworld פותחה ומפורסמת על ידי Pocket Pair, חברה עצמאית שבסיסה בטוקיו.
זהו פרויקט הישרדות העולם הפתוח השני שלהם בגישה מוקדמת, הוא משתמש במכניקת משחק המזכירה את The Legend of Zelda: Breath of the Wild, בהוספת מכניקה לאיסוף יצורים, בסגנון משחקי פוקימון.
למרות שהחברה הצהירה שמשחקי פוקימון לא היו ההשראה העיקריות שלהם.
לדברי המנכ"ל טאקורו מיזובה, הרעיון של Palworld מבוסס על סדרת משחקי Ark: Survival Evolved.
בשלב מוקדם בפיתוח, הוחלט להעביר את Palworld מ-Unity, שהניע את הפרויקטים הקודמים של Pocket Pair, ל-Unreal Engine 4. מכיוון שהוא מתאים יותר למשחקי עולם פתוח כבדים.
הוא תוכנן לצאת לראשונה בשנת 2022, אך בסופו של דבר נדחה לאוגוסט 2023, וכשהחלה הגישה מוקדמת לכלל השחקנים, המשחק הושלם רק ב-60%.
בראיון עם טאקורו מיזובי המנכ"ל של החברה נחשף שסך תקציב הפיתוח של המשחק הגיע ל-6.7 מיליון דולר, וההכנסות הגיעו לפי 20. בעקבות ההצלחה החברה שכרה למעלה מ-40 עובדים נוספים.
חלקם ללא ניסיון כלל בעולם משחקי הווידאו.
המשחק נחשף ב-5 ביוני 2021, תוך פירוט מאפיינים מרכזיים כמו הישרדות, יצירה, חקר, שימוש יעיל ביצורים ומיקוד על ריבוי משתתפים.
פרטים נוספים שוחררו לגישה המוקדמת במשך הזמן.
Pocket Pair הכריזה על יציאת לקונסולות ה-Xbox בנוסף למחשב האישי, ובאירוע ה-Summer Game Fest, הם חשפו חלון השקה לגישה מוקדמת בינואר 2024.
Palworld שוחרר ב-19 בינואר 2024, למחשב האישי ולאקסבוקס דרך שירות ה-Game Pass החל מהיום הראשון, שם הוא צפוי להישאר לפחות שנה אחת.
תכונות עתידיות המתוכננות כוללות עדכונים עתידיים, מצבי PvP, פשיטות, חברות בגילדות מקצועיות, ומסחר ב-Pals חוצה שרתים.
בחודש יוני 2024 דווח כי המשחק יקבל תוספות חדשות רבות ובהם מצב PvP Arena, ובו שחקנים יוכלו להתמודד בקרבות.
ב-Palworld, שחקנים שולטים בדמות (אווטאר) הניתנת להתאמה אישית, מנקודת מבט של גוף שלישי, וחוקרים את איי פלפגוס בעולם הפתוח.
על השחקנים להשיג משאבים, ליצור כלים בסיסיים, לאסוף חומרים ולבנות בסיסים המשמשים כנקודות השתגרות מהירות (Fast travel).
כמו כן על השחקנים לשפר ולפתח את עץ הכישרונות (skills) המאפשרים לשחקן ליצור ולהשתמש בכלי נשק, במבנים ובחפצים שונים.
איי המשחק מכילים למעלה מ-130 יצורים הנקראים Pals, ששחקנים יכולים להשתתף נגדם בלחימה במטרה להחליש ולאחר מכן ללכוד אותם באמצעות "Pal Spheres".
ניתן גם לקנות Pals בשוק השחור דרך דמויות שאינן שחקנים (NPCs), או לסחור עם שחקנים אחרים.
לאחר השגת ה-Pals, ניתן לזמן אותם לקרב או להציב אותם בבסיסים, ולהשתמש בהם כדי לסייע במשימות כמו יצירת חפצים, בישול, וגידול צמחים, ועבודות פרך שונות בהתאם לסוג שלהם.
לכל Pal יש מיומנות נוספת ושימושים נוספים, בנוסף למיומנות לחימה.
ניתן גם להרבות את הPals בבסיס האם, על ידי בניית חוות גידול.
ניתן גם לנוע ברחבי המפה בעזרת הPals בתעופה, או ברכיבה מהירה על מנת להגיע בצורה מהירה יותר.
האויבים במשחק כוללים פלגים שונים בעלי אג'נדות, כמו ארגון הפשע של Rayne Syndicate, תנועת השחרור Free Pal Alliance, הקבוצה הפנאטית של האחים של ה-Eternal Pyre, כוח ההגנה של איי פלפגוס דמוי המשטרה, ויחידת המחקר הגנטי של Pal.
פלגים אלו מונחים על ידי מאמני Pal רבי עוצמה המתגוררים במגדלים ברחבי האיים, והם קרבות הבוס העיקריים של המשחק.
הפלגים כוללים דמויות לא שחיקות (NPCs) אנושיים המופיעים במהלך המשחק או מפטרלים ונלחמים זה בזה, שעוינים לשחקן וניתן להילחם בהם.
המשחק גם כולל מערכת לשינוי רמות קושי.
אם השחקן מבצע פשע, בדרך כלל נגד בני אדם, חלק מהשחקנים (בעיקר NPCs) האנושיים יהפכו לעוינים ויחלו לתקוף את השחקן עד שיהרגו אותו או עד שיחמוק מהם.
טריילר החשיפה של המשחק קיבל התעניינות גבוהה במדיות החברתיות, החל מהתרגשות ועד סלידה.
הביטוי "פוקימון עם רובים" שימש בדרך כלל בתור כינוי למשחק, ובו השתמשו שחקני וצופי Palworld.
חלק מהצופים חשבו שהמשחק מזויף, מחשבה שהפתיעה את צוות הפיתוח.
הטלת הספק בקיומו נבעה גם כתוצאה מהמצב הלא גמור של משחק נוסף של הסטודיו.
האופי הסאטירי של המשחק והעובדה שניתן להעביד ולתפוס Pals עוררו עניין נוסף בו.
פאלוורלד קיבל בעיקר ביקורות חיוביות ממבקרים.
IGN ו-PC Invasion שיבחו את הלחימה המהנה, ואת זרימת המשחק המרתקת שלה.
כשהאחרון מציין את הסביבות הגדולות, אם כי מעט ריקות, המובאות לחיים על ידי שלל המפלצות החיות בהן.
GameSpot שיבח את המכניקה והטון של המשחק כ"פרספקטיבה מרעננת בז'אנר הכופה על עצמו לעיתים קרובות להציג דברים כמשמחים ולבביים".
בערוץ ביקורות המשחקים גיימסקור הגדיר המבקר בן שפייר את המשחק כשילוב בין: משחקי זלדה, מיינקראפט, ופוקימון.
וציין שלמרות שמדובר במשחק שחלקו מועתק, הוא אחד המשחקים הממכרים שיצא לו לשחק לאחרונה.
לעומת זאת, Rock Paper Shotgun ו-PC Gamer מתחו ביקורת על Palworld על כך שהוא מסתמך יותר מדי על הומור, וכן הצגה של התעללות בבעלי חיים.
ביקורת נוספת המשותפת גם לאוהדי המשחק, היא על העיצובים הלא מקוריים של Pals והמכניקה שהועתקו מכותרים אחרים, שלדעת VG247 ערערו משחק "שראוי להעריץ".
Palworld מכר למעלה ממיליון עותקים בשמונה השעות הראשונות של הגישה מוקדמת ב-19 בינואר 2024. ושמונה מיליון עד 24 בינואר 2024, ובסך הכל המשחק הגיע ליותר מ-2,000,000 שחקנים במקביל בסטים, והפך למשחק הראשון מאז PUBG: Battlegrounds שהגיע להישג הזה.
מספר השחקנים הגבוה הוביל לבעיות בשרת.
ב-27 בינואר, Palworld רשמה 2,101,867 שחקנים במקביל ב-Steam.
ובחודש ההשקה שלו הפך להיות המשחק הפופולרי ביותר בשרות הgame pass.
בחודש פברואר 2024 דווח שהמשחק חצה את רף ה-25 מיליון שחקנים, כאשר 15 מיליון רכשו את המשחק ו-10 מיליון משחקים בו דרך שרות הגיים-פאס, של אקסבוקס.
בעיות משפטיות עם זיכיון פוקימון
זמן קצר לאחר השחרור, משתמשים בטוויטר החלו להבחין בדמיון בעיצובים בין Pals לפוקימון, כאשר משתמש בטוויטר טוען כי הראה לכאורה ראיה לגניבה של נכסי משחקי פוקימון.
וסרטוני רשת רבים מציגים השוואות ברורות בין העיצובים השונים.
עם זאת, מנכ"ל Pocket Pair הצהיר כי בסיס עיצוב הדמויות תוכננו ברובם על ידי סטודנט בודד שנשכר בשנת 2021 בעקבות ריצת הגיוס הציבורית של החברה למאיירים חדשים.
הוא גם הצהיר שהמשחק עבר ביקורות משפטיות.
ב-24 בינואר, חברת פוקימון פרסמה הצהרה שציטטה בעקיפין את המשחק, וכתבה: "קיבלנו פניות רבות בנוגע למשחק של חברה אחרת ששוחרר בינואר 2024. בכוונתנו לחקור ולנקוט באמצעים מתאימים כדי לטפל בכל מעשים הפוגעים באינטלקטואל.
מנכ"ל Pocket Pair הצהיר כי החברה קיבלה איומי מוות.
Nexus Mods, אתר הפצת מודים, הצהיר שהוא לא ייקח את הסיכון המשפטי בהפצת מודים של Palworld בנושא פוקימון.
"Paloma Blanca" (בעברית: "יונה לבנה") הוא שיר שנכתב על ידי המוזיקאי ההולנדי ג'ורג' בייקר (נולד בשם יוהנס בוונס).
השיר הוקלט ויצא לאור לראשונה על ידי להקתו, "ג'ורג' בייקר סלקשן" באלבומה החמישי, בשנת 1975. באותה שנה, ביצע הזמר הבריטי ג'ונתן קינג גרסת כיסוי בשם "Una Paloma Blanca" שהגיעה למקום החמישי בבריטניה.
השיר היה להיט ברחבי אירופה, הגיע למקום הראשון באוסטריה, פינלנד, פלנדריה, גרמניה, הולנד, שוודיה ושווייץ.
בארצות הברית, השיר הפך ללהיט מספר 1 במצעד הסינגלים של בילבורד Easy Listening Singles ב-14 בפברואר 1976, הגיע למקום ה-26 במצעד בילבורד הוט 100, ולמקום ה-33 במצעד סינגלי הקאנטרי החמים של בילבורד.
בקנדה ובבריטניה הגיע השיר של "ג'ורג' בייקר סלקשן" למקום ה-10, ובאוסטרליה למקום השני.
השיר מכר מעל שני מיליון עותקים ברחבי העולם.
מצעד (1975)דרגהאוסטרליה (Kent Music Report)11אוסטריה (Ö3 אוסטריה טופ 40)2בלגיה (Ultratop 50 פלנדריה)1הולנד (הולנד טופ 40)1הולנד (סינגל טופ 100)1ניו זילנד (מוזיקה מוקלטת)4דרום אפריקה (רדיו ספרינגבוק)6שווייץ (Schweizer Hitparade)2גרמניה המערבית (מצעדים גרמניים רשמיים)1
מצעד (1976)דרגהאוסטרליה (Kent Music)94קנדה סינגלים מובילים (RPM)110האזנה קלה בארצות הברית (בילבורד)1ארצות הברית Pop Annual של ג'ואל ויטבורן157
בעקבות הצלחת השיר, נעשו לו גרסאות בשפות רבות, ביניהן: אפריקאנס, הולנדית, גרמנית, שוודית, פינית, דנית, נורווגית, הונגרית, בולגרית, ספרדית, פורטוגזית, צ'כית, סלובקית, טורקית ועוד.
הזמרת הישראלית עליזה עזיקרי ביצעה גרסה בספרדית של השיר בתחילת שנות ה-70.
Palästinalied (בעברית: שיר פלשתינה או שיר ארץ ישראל; מסומן כ-L.
14,38) הוא שיר בגרמנית עילית תיכונה שנכתב על ידי המשורר הלירי הגרמני (Minnesänger, "אמן השירה") ולטר פון דר פוגלוויידה.
השיר נחשב לאחת היצירות המפורסמות והחשובות ביותר של ולטר, והוא עוסק במסע צלב ובביקור רוחני ופיזי בארץ הקודש.
השיר נכתב ככל הנראה סביב השנים 1224–1225, על רקע מסעי הצלב שאירעו אל תוך המאה ה-13. חוקרים רבים משערים כי חיבור השיר אירע על רקע מסע הצלב החמישי בראשות הקיסר פרידריך השני לבית הוהנשטאופן; פרידריך הצהיר על ארגונו ב-1215 אך מסע הצלב יצא לפועל רק מאוחר יותר.
השיר משקף את הלך הרוח הדתי והפוליטי של התקופה, המשלב אמונה עמוקה עם תביעה טריטוריאלית ודתית על ארץ ישראל.
אף על פי שהדובר בשיר מתאר את הגעתו הפיזית לארץ הקודש, חוקרים מטילים ספק בשאלה האם ולטר עצמו אכן ביקר בה מעולם, ונוטים לראות בשיר "שיר תפקיד" (Rollengedicht) שבו הדובר מאמץ דמות של צליין.
השיר בנוי מבתים בני שבע שורות כל אחד, כאשר המבנה המטרי מבוסס על שורות של ארבעה פעמות.
מבנה זה עוקב אחר דגם ה"קאנצונה" (Kanzone) הטיפוסי, הכולל "Aufgesang" (פתיחה המורכבת משני חלקים זהים הנקראים Stollen) ו-"Abgesang" (חלק סוגר בעל מבנה שונה).
השיר סוקר את תחנות חייו של ישו ("Mysteria Christi") ותביעות הדתות השונות על הארץ:
בית ראשון: הדובר מצהיר שרק כעת הוא חי חיים בעלי ערך ("werde"), מאחר שעינו החוטאת זכתה לראות את הארץ הטהורה שבה אלוהים דרך בדמות אנוש.
חיי ישו: השיר ממשיך בתיאור הנסים שקרו בארץ: הלידה מבתולה, הטבילה בירדן להצלת האנושות, הייסורים על הצלב, הירידה לשאול ("Höllenfahrt") והתחייה.
יום הדין: השיר מתאר את יום הדין הנורא שיתרחש בארץ הזו, שבו ינקמו את נקמת היתום והאלמנה כנגד עוולות הכוח.
התביעה על הארץ: הבית האחרון עוסק בסכסוך בין הנוצרים, היהודים ו"עובדי האלילים" (die heiden - הכוונה למוסלמים), שכולם טוענים כי הארץ היא נחלתם ("erbe").
הדובר קורא לאלוהים לשפוט בצדק, אך מסיים בטענה כי התביעה הנוצרית היא הצודקת.
ה-Palästinalied הוא אחד השירים הבודדים של ולטר שהלחן המקורי שלהם שרד בצורה שלמה.
הלחן השתמר בכתב יד הידוע כ"פרגמנט של מינסטר" (Münstersches Fragment - Z) מהמחצית הראשונה של המאה ה-14, הכתוב בתווים גותיים (Hufnagelnotation).
צורה: השיר מוגדר כ"Rundkanzone" (קאנצונה מעגלית), שבה הלחן של השורה האחרונה ב-Stollen חוזר בסיום ה-Abgesang, מה שיוצר מסגרת מוזיקלית הדוקה.
מודוס: הלחן כתוב במודוס דורי (D-mode), והוא מאופיין במבנה של שרשראות טרצות (third-chains).
מקורות השראה: קיימת מחלוקת מחקרית האם הלחן הוא מקורי או שהוא "קונטרפקטום" (Contrafactum) המבוסס על שירו של הטרובדור הפרובנסאלי ז'ופרה רודל (Jaufre Rudel), "Lanquan li jorn".
בעוד שרודל שר על "אהבה מרחוק", ולטר משתמש במוטיבים דומים כדי לתאר ארץ רחוקה שזכתה להכרה דתית.
השיר שרד במספר רב של כתבי יד, עובדה המעידה על הפופולריות העצומה שלו בימי הביניים:
כתב יד A (היידלברג הקטן): מכיל 7 בתים.
כתב יד B (ויינגרטן): מכיל 6 בתים.
כתב יד C (קודקס מאנסה): האוסף המקיף ביותר, מכיל 11 בתים.
כתב יד Z (מינסטר): מכיל 12 בתים והוא המקור העיקרי ללחן.
כתב יד M (Carmina Burana): מכיל גרסה של הבית הראשון בלבד.
השונות בין כתבי היד במספר הבתים ובסדרם מעלה שאלות לגבי "הגרסה המקורית" של ולטר.
חלק מהבתים עשויים להיות תוספות מאוחרות של זמרים אחרים שהפיצו את השיר.
ולטר משתמש בטכניקות רטוריות ושפתיות מתקדמות עבור זמנו.
בין היתר, השיר כולל שימוש ב"זוגות מילים אליטרטיביים" (stabreimende Wortpaare), כגון "Maget und muoter" (בתולה ואם).
צירוף זה מדגיש את הפרדוקס הנוצרי של מרים, אם ישו, ומהווה מוטיב חוזר בשירה הדתית של התקופה.
ה-Palästinalied נחשב לאחד השיאים של שירת המינזנג הגרמנית.
הוא זכה לעיבודים מודרניים רבים, החל מביצועים של מוזיקה עתיקה וכלה בעיבודי רוק ומטאל (למשל על ידי להקת In Extremo), מה שמדגים את כוחו העל-זמני של השיר בתרבות המערבית.
Pan European Game Information (ידוע גם כ-PEGI) היא מערכת לדירוג משחקי מחשב ובמשחקי וידאו באירופה ובישראל שנוסדה באפריל 2003 על ידי האיגוד האירופי לתוכנה אינטראקטיבית (Interactive Software Federation of Europe; ISFE).
דירוג PEGI קובע את קבוצות הגילאים שמשחק מסוים מתאים עבורן, לרבות קביעת גיל מינימלי למשחק כלשהו.
כך למשל, לא יכול אדם מתחת לגיל 18 לרכוש משחק המדורג כ-18 (כאמור, מיועד לאנשים בגילאי 18 ומעלה) כחוק.
מערכת PEGI אומצה ביותר מ-40 מדינות, ביניהן ישראל, ומדרגת נכון לאוגוסט 2010 למעלה מ-15,000 משחקים.
בניגוד לדירוג ה-ESRB בארצות הברית, אין אכיפה רשמית של הדירוג בישראל והוא מוגדר כהמלצה בלבד.
+ דירוגים גיל מינימלי גילאי 3 גילאי 7 גילאי 12 גילאי 16 גילאי 18 לפני 2009 אחרי 2009 ואילך
Pango היא ספרייה לעיבוד טקסט, עם דגש על תמיכה בטקסט רב לשוני.
ניתן להשתמש בה בכל מקום בו יש צורך בפריסת טקסט, אם כי רוב העבודה עד כה עם Pango נעשתה בעיקר בהקשר לערכת הכלים GTK+, כאשר Pango מהווה את ליבת הטיפול בטקסט ובגופן של GTK+.
הספרייה היא חוצה פלטפורמות, לרבות Mac OS X, Microsoft Windows ולינוקס.
כמו כן היא מופצת תחת הרישיון הציבורי הכללי המוקטן של גנו (GNU LGPL).
Pango מוטמעת ומשולבת היטב בהפצות הלינוקס.
ערכת הכלים GTK+, הדפדפן פיירפוקס ותוכנת הדואר האלקטרוני Thunderbird (שני האחרונים, רק על לינוקס) משתמשים ב־Pango לעיבוד הטקסט.
השלמת הטיפול בטקסט עם עיבוד גרפי נעשה באמצעות ספריית הגרפיקה הווקטורית Cairo.
HarfBuzz הוא מנוע פריסת הגופנים של OpenType.
מטרתו היא לבצע תקן פריסת טקסט בקוד פתוח.
במקור, כתיבת HarfBuzz החלה כחלק ממיזם FreeType, פותחה לאחר מכן בנפרד ב־Qt וב־Pango, ולבסוף מוזגה בחזרה למאגר משותף.
כעתן הן Qt והן Pango משתמשים ב־HarfBuzz.
כמו כן גם פיירפוקס וכרומיום משתמשים במנוע פריסת גופנים זה.
עד גרסה 1.30.1, Pango הכילה עותק מפוצל של HarfBuzz בתוך הקוד שלה.
בגרסה 1.31.0, Pango הסירה את הקוד, המעט מיושן, של HarfBuzz, ועברה להשתמש במאגר המרכזי והעדכני, ללא פיצול הקוד.
מהלך זה, ככל הנראה, עשוי לשפר את עיבוד הטקסט באמצעות Pango.
Panasonic Lumix DMC-DZ50 היא מצלמה דיגיטלית דמוית SLR (נקראת גם "מצלמת גשר", "מצלמת סופר-זום" או "מצלמה קומפקטית") בעלת עדשה עם זום גבוה של לייקה קמרה, מתוצרת פנסוניק.
המצלמה זכתה לביקורות חיוביות ונחשבת למצלמה מצוינת עם איכות תמונה טובה מאוד וצבעים חיים ועשירים.
המצלמה החליפה את ה-Panasonic Lumix DMC-FZ30 ב-2006 והוחלפה ב-2010 על ידי ה-Panasonic Lumix DMC-FZ100 ומאוחר יותר על ידי ה-Panasonic Lumix DMC-FZ150. כיום ה-DMC-FZ50 כבר לא מיוצרת, אך עדיין ניתן לרכוש אותה בחנויות צילום שונות.
המצלמה היא שדרוג של ה-Panasonic Lumix DMC-FZ30, וכוללת את ההבדלים הבאים:
רזולוציה גבוהה יותר של תמונה עם חיישן CCD של 10.1 מגה-פיקסל.
מעבד תמונה Venus Engine III (שאופייני באלגוריתם הפחתת הרעש שלו).
מסך צפייה LCD מפרקי ברזולוציה 207k וגודל 2 אינץ'.
תושבת עם מגעים (hot-shoe) לחיבור מבזק חיצוני, כולל TTL.
המצלמה ידועה באופטיקה שלה, שהיא בעלת איכות טובה ביותר עם עדשת זום x12 של חברת האופטיקה הגרמנית לייקה קמרה, איכות התמונה הטובה שלה, מערכת ייצוב התמונה האופטית האפקטיבית שלה והנדסת האנוש המצוינת.
ביקורות מקצועיות רבות שיבחו את איכות התמונה המצוינת שלה ברגישות 100 ISO, אך ברגישויות של 400 ISO ומעלה בעיית הרעש נעשית משמעותית, ניכרת גרעיניות בתמונה ואלגוריתם הפחתת הרעש "מורח" קצת את התמונה, בעיה זו לא קיימת כאשר מצלמים בפורמט Raw.
למצלמה אין כרטיס זיכרון פנימי; וכרטיס SD נדרש על מנת לשמור את התמונות שהיא מצלמת.
המצלמה תומכת בכרטיסי SD מהירים עד גודל 2 ג'יגהבייט (GB) וכרטיסי SDHC בגודל של עד 16GB.
הנדסת האנוש של המצלמה באה לדמות מצלמת רפלקס: שתי גלגלות שליטה במפתח הצמצם ובזמן החשיפה, מיקוד ידני (בנוסף לפוקוס אוטומטי ופוקוס מקרו), שליטה בזום באמצעות טבעת על העדשה ותושבת למבזק חיצוני (בנוסף למבזק פנימי כחלק אינטגרלי מהצלמה).
היא אחת מהמצלמות הגדולות שאינן SLR שיוצרו, והיא ממוקמת בקצה העליון של שוק מצלמות הגשר.
בנוסף, כולל המצלמה תפריט function לשינוי מהיר של פרמטרים חשובים בצילום, כגון: סוג ואיכות הקובץ, רזולוציה, ISO (רגישות), איזון ללבן, מדידת אור וקביעת נקודות מיקוד.
המצלמה גם כוללת צילום מושהה (טיימר) עם השהייה של 2 או 10 שניות, וכן חיבור להפעלה באמצעות שלט רחוק.
למצלמה יש מספר מצבי פעולה:
צילום אוטומטי לחלוטין בו המצלמה קובעת את כל הפרטים.
P - צילום אוטומטי בו רק החשיפה נקבעת אוטומטית.
M - צילום ידני לחלוטין (שליטת ידנית בחשיפה ובשאר הפרמטרים).
A - צילום חצי-אוטומטי עם עדיפות צמצם (הצמצם נקבע ידנית וזמן החשיפה אוטומטית).
S - צילום חצי-אוטומטי עם עדיפות תריס (זמן החשיפה נקבע ידנית וצמצם אוטומטית).
SCN - צילום סצנות בהתאם ל-12 תוכניות, כלומר הגדרות מוכנות מראש, כגון: פורטרט, ספורט, לילה, שלג וכו'.
צילום עם העדפות מוגדרות משתמש.
מצב צפייה בתמונות וסרטים שצולמו על ידי המצלמה ונמצאים בכרטיס.
עדשת הלייקה של המצלמה היא עדשת זום בקוטר 55 מילימטר ובאורכי מוקד אפקטיביים של 35 מ"מ - 420 מ"מ, כלומר: זום אופטי של x12. אם מצלמים ברזולוציות קטנות יותר, הזום של העדשה גדל עד כ-x19.3 ברזולוציית תמונה של 3 מגה-פיקסל (זה נעשה על ידי crop של מרכז התמונה).
אפשר לשנות את זום העדשה תוך כדי צילום, הן של סטילס והן של וידאו.
מנגנון המיקוד והזום הוא פנימי, וההעדשה לא מתארכת אל מחוץ לגליל בו היא נמצאת.
למצלמה יש מספר מצבי מיקוד:
פוקוס אוטומטי (AF) - העדשה מתמקדת באופן אוטומטי על הנושא, כאשר ניתן לבחור 1, 3 או 9 נקודות פוקוס ברחבי הפריים.
פוקוס אוטומטי מקרו (AF-MACRO) - פוקוס אוטומטי המותאם לצילום עצמים קרובים וקטנים.
יכולת המקרו של המצלמה לא הכי טובה: המצלמה יכולה להתקרב לעצם ולהתמקד בו עד מרחק מינימלי של 5 ס"מ בזום של x1 ועד למרחק מינימלי של 2 מטר בזום של x12. כדי לפצות על מגבלה זאת, ניתן להתקין דיופטר על העדשה, כאשר הנפוץ שבהם הוא ה-8-דיופטר Raynox 250.
פוקוס ידני (MF) - מיקוד ידני באמצעות טבעת פוקוס.
על העדשה מותקנת טבעת הברגה בקוטר 55 מ"מ עליה ניתן להתקין מגוון פילטרים שונים, מתאמי עדשות ודיופטרים.
מפתח הצמצם נע בין f/2.8 (הכי פתוח) ל-f/11 (הכי סגור), אף על פי שבזום גבוה המפתח הכי פתוח יורד ל-f/3.7. מהירויות התריס נעשים בין חשיפה ארוכה של 60 שניות עד לחשיפה הכי קצרה של 1/2000 שנייה (בצמצמים פתוחים, זה מוגבל לעד 1/1000 שנייה).
המצלמה יכולה לשמור קבצים בפורמט JPEG באיכות גבוהה, בפורמט JPEG באיכות נמוכה (דחיסה גדולה יותר) ובפורמט Raw.
המצלמה באה עם תוכנת Silkypix שיכולה לקרוא קובצי Raw ולהמירם לקובצי JPEG.
למצלמה לוקח כ-3 שניות לכתוב קובץ Raw לכרטיס SD מהיר, שזה מבין הזמנים המהירים ביותר בקרב המצלמות שאינן SLR.
המצלמה לא תומכת בפורמט TIFF כמו קודמתה.
סוג: מצלמת גשר דמוית SLR עם זום גבוה
חיישן: CCD בגודל 1/1.8 אינץ'
פורמט תמונה (סוג קובץ): Raw, JPEG באיכות גבוהה, JPEG באיכות נמוכה
מדרגות חשיפה: 2+ עד 2- סטופים, בקפיצות של 1/3 סטופ (EV)
מצבי חשיפה: אוטומטי, אוטומטי עם פיצויי חשיה, חצי-אוטומטי עדיפות צמצם, חצי-אוטומטי עדיפות תריס, ידני
מצבי מדידה: ספוט, ממורכז, פריים
נקודות פוקוס: ספוט 1, 3 או 9
צילום רציף: 3 תמונות בקצב 2 פריימים לשנייה
עינית: מסך אלקטרוני, 0.44 אינץ', 235 אלף פיקסלים
מסך אחורי: מפרקי 2 אינץ', 207 אלף פיקסלים
זיכרון: כרטיס SD או SDHC חיצוני של עד 16GB
משקל: 743 גרם מלא (כולל סוללה וכרטיס זיכרון)
Panhard PL 17 היא מכונית משפחתית, מתוצרת יצרן כלי הרכב הטקטים הקלים, והצבאיים Panhard הצרפתי, אשר יוצר בין השנים 1959–1965. בין השנים 1959–1965 יוצרו 166,192 יחידות.
L3 Standard Export (יוצר בין אוגוסט 1950 – יולי 1960)
Panhard Dyna X היא מכונית סופרמיני, מתוצרת יצרן כלי הרכב הטקטים הקלים, והצבאיים "Panhard" הצרפתי, אשר יוצר בין השנים 1945–1954. יוצרו 47,049 יחידות.
"Panhard" נוסדה בשנת 1845 על ידי
בין השנים 1910–1950 ייצרה "Panhard" משאיות ואוטובוסים, בנוסף לייצור מכוניות, רכבי שטח, ושריוניות.
בין השנים 1963–1968 "Panhard" הייתה בבעלות סיטרואן, ומאוחר יותר בבעלות פיג'ו.
היום "Panhard" בבעלות "Renault Trucks", חברת בת של קונצרן הרכב הצרפתי רנו, הנשלטת משנת 2001 על ידי וולוו (Volvo Group).
Panhard CS היא מכונית סלון מתוצרת יצרן כלי הרכב הטקטים הקלים והצבאיים "Panhard" הצרפתי.
4 דלתות - סלון (6 חלונות צד)
בין השנים 1910–1950 ייצרה "Panhard" משאיות ואוטובוסים, בנוסף לייצור מכוניות, רכבי שטח ושריוניות,
Panhard Dyna Z היא מכונית משפחתית, מתוצרת יצרן כלי הרכב הטקטים הקלים, והצבאיים "Panhard" הצרפתי, אשר יוצר בין השנים 1954–1959.
בין השנים 1910–1950 ייצרה "Panhard" משאיות ואוטובוסים, בנוסף לייצור מכוניות, רכבי שטח ושריוניות.
Panhard & Levassor Dynamic היא מכונית סלון מתוצרת יצרן כלי הרכב הטקטים הקלים, והצבאיים Panhard הצרפתי, אשר יוצר בין השנים 1936–1940. בין השנים 1936 ל-1940, יוצרו 2,742 יחידות מהדגם.
4 דלתות דגם "6-light" - לימוזינה
2 דלתות - קופה (2 מושבים)
Dynamic 140 Typ X81 (דגם לימוזינה)
Panhard CD היא מכונית ספורט מתוצרת יצרן כלי הרכב הטקטים הקלים, והצבאיים "Panhard" הצרפתי, אשר יוצר בין השנים 1962–1965,,
בין השנים 1910–1950 ייצרה "Panhard" משאיות ואוטובוסים, בנוסף לייצור מכוניות, רכבי שטח, ושריוניות,
Panhard 24 היא מכונית קופה, מתוצרת יצרן כלי הרכב הטקטים הקלים, והצבאיים "Panhard" הצרפתי, אשר יוצר בין השנים 1964–1967.
בסיס גלגלים בדגמי "Panhard 24"
Panhard Dynavia היא מכונית קונספט בתצורת קופה, מתוצרת יצרן כלי הרכב הטקטים הקלים, והצבאיים "Panhard" הצרפתי, אשר הוצגה בשנת 1948
יוצרו 2 אבות טיפוס של דגם ה-"Panhard Dynavia"
דגם ה-"Panhard Dynavia" הוצג לראשונה בתערוכת הרכב של פריז בשנת 1948.
גוף הרכב כולל הדלתות יוצר מאלומיניום ומגנזיום
מפתח מנוע הדגם: מהנדס הרכב "Louis Delagarde"
היום "Panhard" בבעלות "Renault Trucks", חברת בת של קונצרן הרכב הצרפתי רנו, הנשלטת משנת 2001 על ידי וולוו.
בתכנות מחשבים, pandas היא ספריית תוכנה שנכתבה עבור שפת התכנות פייתון ומיועדת לניתוח ועיבוד נתונים.
בפרט, היא מציעה מבני נתונים ופעולות לעיבוד מבני נתונים נומריים וסדרות עתיות.
pandas היא תוכנה חופשית ופורסמה תחת רישיון BSD.
השם נגזר מן המונח "panel data", מונח מתחום האקונומטריקה המתייחס למערכי נתונים הכוללים תצפיות על פני מספר תקופות זמן ביחס לאותם פרטים.
יצירת אובייקטים בשם DataFrame, המאפשר עריכה וסידור של נתונים בשילוב אינדקס.
כלים לקריאה וכתיבת נתונים בין מבני נתונים בזיכרון לבין פורמטים שונים של קבצים.
יישור נתונים, חיתוך על פי עמודות או שורות וטיפול מהיר בנתונים חסרים.
עיצוב מחדש וסיבוב (pivot) של מערכי נתונים.
הכנסה ומחיקה של עמודות מבנה נתונים.
פעולות אגרגציה מהירות על הנתונים.
פונקציונליות המאפשרות ניתוח סדרות עתיות.
הספרייה מאופיינת בביצועים אופטימליים, כאשר חלקים גדולים ממנה נכתבו ב-Cython או ב-C (שפות תכנות הנחשבות לבעלות יכולות ביצוע מהירות).
בנוסף, הספרייה נבנתה על בסיס ספריית NumPy, אשר גם לה יכולות ביצועיות גבוהות.
השימוש העיקרי בספריה הוא ניתוח ועריכת נתונים, ובדגש על נתונים המסודרים בטבלאות, באמצעות האובייקט הייחודי לספרייה - DataFrame.
באמצעות הספרייה ניתן לייבא נתונים מפורמטים שונים, למשל CSV, JSON, מסדי נתונים או שאילתות SQL ועוד, והפיכתם ל-DataFrame.
בפורמט החדש, ניתן בקלות ובמהירות לבצע מניפולציות שונות על מערך הנתונים, כמו מיזוג, עיצוב מחדש, שליפה, ניקוי (הסרת נתונים שאינם רלוונטיים) ועוד.
השימוש באובייקט זה הביא לכך שתכונות רבות לניתוחי נתונים, שמקורם בשפת התכנות R, הובאו לשפת פייתון.
הספרייה פותחה על ידי וס מקיני, אשר החל לעבוד עליה בשנת 2008. בעודו מועסק בחברת ההשקעות AQR Capital, נדרש וס לכלי שיאפשר לו ניתוח נתונים פיננסיים בעל יכולות ביצועיות גבוהות ובעל גמישות.
בטרם עזב את חברת AQR, הצליח לשכנע את ההנהלה לשחרר את pandas לציבור הרחב, כספריית קוד פתוח.
2009: הספרייה הופכת לספריית קוד פתוח.
2012: פרסום המהדורה הראשונה של הספר Python for Data Analysis, הממוקד בשימוש בספרייה.
2015: הספרייה מקבלת חסות מעמותת NumFOCUS האמריקאית
דוגמאות לשימוש בספרייה יחד עם ספריית יצירת גרפים
Panini הוא שיר של הראפר והזמר האמריקאי ליל נאז X מתוך המיני-אלבום הראשון שלו 7. השיר יצא לאור ב-21 ביוני 2019, ביחד עם המיני-אלבום.
השיר נכתב על ידי דייוויד ביראל, דנזל בפטיסט, קורט קוביין, מונטרו למאר היל ואולדיפו אומישור, והופק על ידי Take a Daytrip.
השיר הוא בסגנון היפ הופ אשר מאפיין שירים נוספים מתוך המיני-אלבום.
בשיר דגימה של שירם של נירוונה, "In Bloom", מתוך האלבום Nevermind, עליה קיבל כותב השיר קורט קוביין קרדיט כתיבה בשיר זה.
Panda הוא סינגל הבכורה של הראפר האמריקאי דיזיינר, מתוך המיקסטייפ הראשון שלו, New English.
השיר יצא לאור ב-15 בדצמבר 2015 להורדה דיגיטלית ולחנות האייטונס, ויצא מחדש לאחר מכן ב-22 בפברואר 2016, על ידי חברות התקליטים GOOD Music ודאף ג'אם.
"Panda" הוא שיר היפ הופ.
פזמון השיר נכתב על המכונית ב.מ.וו X6, במיוחד בדגם הלבן שלה, אותו הוא משווה למראה של פנדה.
דיזיינר אמר כי הוא "פשוט מגדיר את זה בצורה יותר גדולה של האופן שבו אני אומר ואיך שאני חי".
דיזיינר אמר כי מצא את המקצב של השיר, שהופק על ידי מנייס, באמצעות אתר יוטיוב.
מנייס הצהיר כי הפקת השיר שואבת השראה מסצנת הגריים הבריטית.
מגזין רולינג סטון בחר את השיר לאחד משלושת השירים הטובים ביותר במחצית הראשונה של 2016. מגזין הבילבורד דירג את השיר במקום ה-24 ברשימת "100 שירי הפופ הטובים ביותר לשנת 2016".
מגזין פיצ'פורק דירג את השיר במקום ה-56 ברשימת 100 השירים הטובים ביותר לשנת 2016.
השיר הופיע לראשונה במקום ה-96 במצעד הבילבורד הוט 100, בשבוע של 12 במרץ 2016, והגיע לחמישייה הראשונה בשבוע השביעי.
בשבוע התשיעי, הגיע השיר למקום הראשון, בשבוע של 7 במאי 2016. השיר נשאר במקום הראשון במשך שבועיים, עד שהוחלף על ידי "One Dance" של דרייק ב-21 במאי 2016. דיזיינר הוא הראפר השני שהשיר הראשון שלו במצעד הגיע למקום הראשון, לאחר איגי אזליה, שעשתה זאת עם השיר "Fancy" בהשתתפות צ'ארלי XCX.
בגיל 18 ו-11 חודשים, דיזיינר הוא האמן הצעיר ביותר שהכניס שיר לצמרת מצעד הבילבורד הוט 100, מאז לורד, שהייתה בת 16 ו-11 חודשים כאשר "Royals" הגיע למקום הראשון במצעד.
נכון לדצמבר 2016, השיר מכר כ-1,524,000 עותקים בארצות הברית, ובכך הפך לסינגל השישי הנמכר ביותר במדינה.
כמו כן, קיבל את תואר הפלטינה המחומשת מאיגוד תעשיית ההקלטות האמריקאי.
Pandora's Hit Box (בעברית: קופסת הלהיטים של פנדורה) הוא אלבום הלהיטים השני של הזמרת השוודית פנדורה.
הוא יצא לאור ב-21 במרץ 1998 בהומצאת חברת התקליטים יוניברסל מיוזיק גרופ.
בניגוד לאלבומיה הקודמים, Pandora's Hit Box יצא לאור ביפן בלבד.
ב-Pandora's Hit Box נכללו "Spirit to Win", שיר הנושא של אולימפיאדת נאגנו (1998) וגרסת כיסוי לשיר "Bright Eyes" של ארט גרפונקל, שפורסמה כסינגל.
אזור תאריך פורמט חברת תקליטים קטלוג יפן 21 במרץ 1998 תקליטור יוניברסל מיוזיק גרופ MVCE 24069
Panorama (בעברית: פָּנוֹרָמָה) הוא אלבום האולפן השני נשל הזמרת-יוצרת האמריקאית היילי קיוקו.
האלבום יצא לאור ב-29 ביולי 2022, על ידי חברות התקליטים אמפייר דיסטריביושן ואטלנטיק.
+ תאריכי יציאות לאור ופורמטים עבור Panoramaמדינהתאריךפורמטחברת תקליטיםמקורעולם29 ביולי 2022הורדה דיגיטלית • הזרמת מוזיקה • תקליטוראמפייר דיסטריביושן • אטלנטיק
חברת פנדה ריטייל היא רשת מרכולים סעודית.
מטה החברה הראשי נמצא בעיר ריאד, ערב הסעודית, מלבדו מפעילה החברה כ-150 סניפים נוספים ברחבי ערב הסעודית.
החברה הוקמה בשנת 1981 בריאד ועסקה תחילה בייבוא של מוצרי מזון, בגדים ומוצרי חשמל.
בשנת 1993, רכש היזם אל-וליד בן טלאל 50.1 אחוז ממניות החברה ומיזג אותה עם חברת הקמעונאות אל-עזיזיה מרקטס (Al-Azizia Markets).
בשנת 1998, מוזגה החברה עם חברת השמן הסעודית יונייטד עזיזיה סאפולה (United Azizia Safola) ומותגה מחדש תחת השם יונייטד עזיזיה סאבולה (United Azizia Savola).
בשנת 2003, הוכנסה החברה לספר השיאים של גינס לאחר שהשיקה את קופסת הפירמידה הגדולה ביותר בעולם.
בשנת 2004, הקימה את המרכול הראשון שלה תחת השם היפר פנדה (HyperPanda).
בשנת 2006, פתחה את המרכול החמישי בערב הסעודית ובאותה שנה פתחה סניף ראשון בקניון פסטיבל סיטי (Festival City Mall) בדובאי.
בשנת 2007, רשמה החברה מכירות בגובה של כ-3.7 מיליארד ריאל סעודי.
בשנת 2008, רכשה החברה את רשת המרכולים גיאנט סטור (Giant Stores) ומיזגה אותה אל פעילותה.
בשנת 2015, פתחה החברה את חנות המרכול הראשונה שלה במצרים.
בשנת 2016, הפעילה החברה כ-65 חנויות היפר פנדה (HyperPanda) ועוד כ-156 סניפי פנדה צ'יין (Panda Chain).
PanAmSat הייתה חברת תקשורת שסיפקה שירותי לוויין.
החברה הוקמה בשנת 1984 על ידי ריינולד אנסלמו.
הוא ניהל אותה עד לפטירתו בשנת 1995. לאחר פטירתו החברה עברה מספר בעלים ובסופו של דבר נמכרה למתחרה הגדולה - חברת "אינטלסט".
ריינולד אנסלמו הקים את החברה בשנת 1984. הוא הצליח לקבל אישורים מתאימים מקונגרס של ארצות הברית ונתן שירותי תקשורת לרשת Spanish International Network שפעלה בארצות הברית.
הוא הגיע למספר לקוחות גדול ושבר את המונופול של "אינטלסט".
בין לקוחות הראשונים של החברה היו CNN ו-ESPN.
בתחילת דרכה חברה ניצלה לוויינים ששוגרו עוד לפני הקמתה.
בשנת 1991 כול היכולות של לווייני החברה נמכרו.
שיגור לוויינים חדשים בשנים 1993–1994 אישפר להרחיב את הפעילות ולכלול בה אזורים בדרום-מזרח אסיה.
לאחר פטירתו בשנת 1995 אשתו ניהלה את החברה מספר שנים עד שמכרה אותה ל"ג'נרל מוטורס" תמורת 3 מיליארד $.
בשנת 2001 החל לפעול מיזם משותף עם חברה יפנית SKY Perfect JSAT.
בשנת 2003 הבעלות עברה ל"ניוז קורפ".
בשנת 2005 היא הועברה לשליטת "אינטלסט" תמורת 4.3 מיליארד $.
נכון לשנת 2023 חלק מלווייני החברה עוד פועלים תחת שמות חדשות בחב' "אינטלסט".
1 באוקטובר 2003 Galaxy 13 Sea Launch זניט 3 בואינג נרכש מחברת PanAmSat בשנת 2006. פעיל.
תוף שיתוף פעולה עם SKY Perfect JSAT.
13 באוגוסט 2005 Galaxy 14 קוסמודרום בייקונור סויוז FG נורת'רופ גראמן נרכש מחברת PanAmSat בשנת 2006. פעיל.
13 באוקטובר 2005 Galaxy 15 מרכז החלל הגיאני אריאן 5 Orbital Sciences נרכש מחברת PanAmSat בשנת 2006. פעל עד לשנת 2022 18 ביוני 2006 Galaxy 16 Sea Launch זניט 3SL Space Systems/Loral נרכש מחברת PanAmSat בשנת 2006. פעיל
"Panic" (בעברית: "פאניקה") הוא שיר של להקת הסמית'ס, שיצא לאור בשנת 1986 ונכתב על ידי הזמר מוריסי והגיטריסט ג'וני מאר.
זוהי ההקלטה הראשונה בה השתתף החבר החדש קרייג גנון.
"Panic" מבכה את מצבה של מוזיקת הפופ העכשווית, וקורא למאזינים "לשרוף את הדיסקו" ו"לתלות את הדי ג'יי" כנקמה.
השיר יצא לאור על ידי ראף טרייד כסינגל והגיע למקום ה-7 במצעד הסינגלים האירי ולמקום ה-11 במצעד הבריטי.
מוריסי החשיב את הופעתו של השיר ברדיו הבריטי בשעות היום כ"מהפכה זעירה" בדרכו, שכן הוא שודר בין המוזיקה אותה ביקר.
מוריסי העניק מאוחר יותר ריאיון שנוי במחלוקת למגזין מלודי מייקר על נושא השיר, מה שעורר טענות לגזענות סמויה במילים וברמיזות לקמפיין Disco Sucks בשנות ה-70, שחלק מהפרשנים באותה תקופה האשימו אותו במניע גזעני.
טענה זו הוכחשה בתוקף על ידי הסמית'ס, שטענו גם כי הריאיון ציטט באופן שגוי את מוריסי.
הפרשה הובילה לוויכוח על משמעות השיר, כולל ספקולציות עדכניות יותר שהוא למעשה על ג'ימי סאוויל וההתעללות המינית הסמויה שלו באותה תקופה.
מאוחר יותר הוא נכלל באלבומי האוסף The World Won't Listen ו-Louder Than Bombs (שניהם משנת 1987).
"Panic" הוקלט באולפני ליווינגסטון בלונדון במאי 1986. אלו היו ההקלטות הראשונות של הלהקה מאז סיימו לעבוד על אלבומם השלישי The Queen Is Dead חצי שנה קודם לכן.
במהלך תקופת הביניים, הבסיסט אנדי רורק פוטר עקב התמכרותו להרואין, שהפריעה לנגינתו.
הלהקה שכרה את קרייג גנון כדי שיחליף אותו, אך לאחר ששכרו מחדש את שירותיו של רורק, הציע הגיטריסט ג'וני מאר לגנון משרה כגיטריסט שני.
הלהקה, שמנתה אז חמישה נגנים, עבדה עם המפיק ג'ון פורטר; זו הייתה עבודתו הראשונה עם הקבוצה מזה שנתיים.
הוא חשש שהשיר קצר מדי, ולכן העתיק את הטייק הראשון של הלהקה מ-5 במאי וחתך חזרה לבית הראשון בסוף כדי להאריך את אורכו.
הלהקה לא התרשמה ובחרה להשאיר את השיר כפי שבנו אותו במקור.
"Paninaro" הוא שיר של צמד הסינת'-פופ הבריטי פט שופ בויז.
השיר יצא לראשונה בשנת 1986 כבי-סייד של הסינגל "Suburbia".
בשנת 1995 יצאה גרסה מחודשת בשם "Paninaro '95" כסינגל עצמאי, כדי לקדם את אלבום אוסף הבי-סיידים של הצמד, Alternative, על אף שרק הגרסה המקורית מ-1986 נכללה באלבום.
השם "Paninaro" מתייחס לתת-תרבות איטלקית של צעירים בשנות ה-80, שהתאפיינו באופנה ממותגת, סגנון חיים חומרני ואהבה לפופ ודיסקו.
השיר מושר ברובו על ידי כריס לואו ומציג סאטירה על תרבות צריכה, זהות גברית ודימוי עצמי.
המשפטים הקצרים "Girls, boy, art, pleasure" הפכו לחלק מהופעות חיות רבות של הצמד ונחשבים לציטוט איקוני.
הקליפ לשיר המקורי הופק באיטליה, וכלל קטעים של הצמד שר את השיר לצד מקומיים.
הקליפ של "Paninaro '95" בוים על ידי הבמאי הווארד גרינהאלג.
הביצוע של הלהקה ב-Top of the Pops ל-"Paninaro '95" שחזר את הקליפ, עם אותם תלבושות, תאורה ורקדנים.
מיקומי שיא – "Paninaro '95"
Pancrustacea היא הקבוצה הכוללת את כל הסרטנאים ואת כל תת-המערכה של שש-רגלים (חרקים וקרובי משפחתם).
קבוצה זו סותרת את הקבוצה המוצעת Atelocerata , לפיה שש רגליים ומרבי-רגל הן טקסוניות אחיות, ואילו סרטנאים קשורים רק באופן רחוק יותר.
נכון לשנת 2010, הטקסון Pancrustacea נחשב למקובל.
גישה מונופילטית של Pancrustacea נתמכה על ידי מספר מחקרים מולקולריים, שברובם תת-המערכה סרטנאים היא פרפילטית ביחס לבעלי שש-רגליים (כלומר, בעלי שש-רגליים, כולל חרקים, מקורם באבות סרטנאים).
משמעות הדבר היא שבתוך Pancrustacea, רק חלק מהחברים הם למעשה סרטנאים, כאשר בעלי שש-רגליים הם היוצא מן הכלל העיקרי.
הראיות לקבוצה זו נובעות מנתונים מולקולריים ומאפיינים מורפולוגיים.
הנתונים המולקולריים מורכבים מהשוואות של גנים של RNA ריבוזומלי גרעיני, גנים של RNA ריבוזומלי מיטוכונדריאלי וגנים המקודדים חלבונים.
הנתונים המורפולוגיים מורכבים ממבנים אומטידיאליים, נוכחות נוירובלסטים, וצורה וסגנון של אקסונוגנזה על ידי נוירונים חלוצים.
במחקר משנת 2005 על גנומים גרעיניים, רג'יר ועמיתיו מציעים כי בעלי שש-רגליים קרובים ביותר ל-סרטנים מסננים ול- CephalocaridaRemipedia, ולכן בעלי שש-רגליים הם למעשה "סרטנים יבשתיים", ובכך תומכים בהשערה לפיה סרטנאים אינם מונופילטיים.
בנוסף, הופיעו כמה ראיות נגד המונופיליה צדפונאים, כך שתת-המחלקה צדפונאים ופודוקופה עשויה ליצור קבוצה עם ארגולידה.
מחקר משנת 2010 על גנומים גרעיניים (של רג'יר) תומך מאוד בגישת Pancrustacea, ומעדיף את בעלי הלסתות (מרבי-רגל + Pancrustacea) על פני פרדוקסופודה (מרבי-רגל + בעלי כליצרות).
Panzerhaubitze 2000, או בקיצור PzH 2000, הוא תותח מתנייע (תומ"ת) הוביצר בקליבר 155 מ"מ תוצרת גרמניה (פותח על ידי Krauss-Maffei Wegmann).
ה-PzH 2000 נחשב לתומ"ת המתקדם ביותר בשימוש בעולם.
בעל יכולת ליצור אש בקצב מהיר של שלושה פגזים בתשע שניות, או עשרה פגזים ב-56 שניות.
מגיע לטווח של 30 ק"מ ועד 40 ק"מ עם תחמושת לטווח ארוך.
בעל חמישה אנשי צוות וטעינה אוטומטית.
חוץ מהצבא הגרמני משמש התומ"ת גם את צבאות יוון, אוקראינה, הולנד ליטא, פולין ואיטליה.
ב-1986 הסכימו איטליה, הממלכה המאוחדת וגרמניה לבטל את תוכנית הפיתוח של התותח המתנייע PzH 155-1 SP70 עקב בעיות באמינות הכלי וליקויים בתכנון (למשל, היותו מותקן על תובת טנק מוסבת).
כתוצאה מכך הוקמה מועצה בשם Joint Ballistics Memorandum of Understanding (JBMOU) שהציבה תקנים לקנה תותח בקליבר 155 מ"מ/52 (אורך של כשמונה מטרים) שהתבסס על הצעתה של בריטניה.
המועצה ביקשה מהתעשייה הגרמנית פתרונות ותכנונים לתותח שיענה על הדרישות של JBMOU.
התכנון של קראוס-מאפי וגמן (Krauss-Maffei Wegmann) נבחר.
חברת רהיינמטאל תכננה את הקנה בקליבר 155 מ"מ ואורך שמונה מטרים לפי דרישות ה-JBMOU, עם קווי כרום לכל אורכו ובלם לוע בקצהו.
התותח משתמש במערכת חנ"ה (חומר נפץ הודף) מודולרית בעלת שישה מטעני חנ"ה (חמישה מהם זהים) כדי לשלב וליצור מטען הודף אופטימלי לירי לטווח מסוים.
התחל מוטען בנפרד, באמצעות חגורת הסעה.
כל שלבי הטעינה מבוצעים באופן אוטומטי.
הטווח המקסימלי של התותח הוא 30 ק"מ עם פגז L15A2 התקני (שתוכנן במקור על ידי בריטניה עבור FH-70 והוסב בגרמניה עבור ה-M-109G וה-FH-70), 35 ק"מ עם פגזים בעלי Base bleed להקטנת הגרר, ומעל 40 ק"מ עם פגזים הנעזרים בהנעה רקטית.
באפריל 2006 ירה התותח PzH 2000 פגזי V-Lap (הנעזרים בהנעה רקטית) של דנל למרחק של 56 ק"מ, עם טווח ירי מרבי של כנראה 60 ק"מ.
לתותח יש אפשרות לירי פגזים במתכונת MRSI (ירי מתותח יחיד כך שמספר פגזים שנורו אחד אחרי השני יפגעו במטרה באותו זמן).
וגמן תכנן גם את התובה, שחולקת מספר רכיבים עם הלאופרד 1 ואת הצריח המסתובב שנושא את התותח.
ניידות הכלי בשטח היא טובה מאוד והכלי משוריין כדי לספק הגנה מפני אש אויב.
התותח כולל מכ"ם מערך מופע בחזית כדי למדוד את מהירות הלוע של כל פגז הנורה מהתותח.
התומ"ת מאפשר שידור וקליטה של מידע על הירי ועל הפגיעות בקשר רדיו מוצפן ממרכז השליטה והבקרה (שו"ב) של הסוללה.
צוות התותח כולל 5 חיילים, אך ניתן לתפעלו גם באמצעות 3 בלבד: מפקד, תותחן/טען ונהג.
ההצעה של וגמן זכתה והוא קיבל ב-1996 הזמנה לייצור 185 כלים שישלחו לכוח התגובה המהיר הגרמני, ובעקבותיה הזמנה של 410 כלים לצבא היבשה הגרמני.
וגמן ו-קראוס-מאפיי, שני מתכנני רק"מ מרכזים עבור צבא גרמניה, התמזגו ב-1998.
מספר צבאות בחנו את המערכת, ויכולתה לספק אש מדויקת לטווח 40 ק"מ עזרה מאוד בשיווק הכלי.
מחירו של הכלי: 4.45 מיליון דולר אמריקני.
מערכת ה-PzH 2000 נשקלה עבור תוכנית ה"קרוסיידר" (XM2001 Crusader) של צבא ארצות הברית אך לא עמדה במספר דרישות של ה"קרוסיידר".
בפרט, ב"קרוסיידר" הצוות והתותח נמצאו בתאים נפרדים.
תומ"ת ה-PzH 2000 ערך את טבילת האש המבצעית שלו באוגוסט 2006 כאשר צבא הולנד השתמש בו לירי על מטרות טאליבאן בפרובינציית קנדהר באפגניסטן, כחלק ממבצע מדוזה.
מאז שימש התותח לסייע באש באופן סדיר לכוחות הקואליציה בפרובינציית אורוזגן (גם באפגינסטן).
ה-PzH 2000 השתתף גם בקרב על חורה ונודע כ"זרוע הארוכה" של הכוחות.
הטאליבאן כינה את התותחים בשם "החיות של טארין קווט".
ה-PzH 2000 ספג ביקורת מצד הכוחות ההולנדים שהשתמשו בו בפרובינציית אורוזגן.
מערכת הגנת האב"כ שלו תוכננה לאירופה ולא הצליחה להתמודד עם האבק הרב באפגניסטן.
בעיה נוספת הייתה התחממות הכלי בשמש הקופחת של אפגניסטן, דבר שחייב את הצבתו בצל כל עוד לא יורים.
בעיות נוספות כללו את הנזק שהוא גורם לדרכים באיכות גרועה ואפקט "קנה קר" שדרש שימוש בהתקנים לחימום הקנה.
במהלך השימוש המבצעי נערכו מספר שינויים בכלים, בין השאר נוסף שריון על גג התומ"ת כדי להגן מפני אש מרגמות.
"Paparazzi" (בעברית: "פפראצי") הוא הסינגל החמישי והאחרון של זמרת הפופ האמריקאית ליידי גאגא מתוך אלבום האולפן הראשון שלה, The Fame (2008).
השיר יצא לאור ב-6 ביולי 2009 דרך אינטרסקופ רקורדס.
גאגא כתבה והפיקה את השיר עם רוב פוסארי שמתאר את המאבקים של גאגא בחיפוש אחר תהילה, כמו גם איזון בין הצלחה ואהבה.
מבחינה מוזיקלית, הוא מושפע מסינת'-פופ ודאנס-פופ ומילותיו מתארים מעקב אחרי מישהו לתפוס תשומת לב ותהילה.
הסינגל יצא ב-6 ביולי 2009 בבריטניה וכעבור ארבעה ימים באוסטרליה.
בתחילה תוכנן כי "LoveGame" יצא כסינגל השלישי בבריטניה, אך כאשר מילות השיר והקליפ שלה נחשבו שנויות במחלוקת, הוחלט כי "Paparazzi" יצא במקומו.
"Paparazzi" זכה לשבחים ביקורתיים על אופיו ה-"כיפי וידידותי למועדונים".
ביציאתו, זכה השיר לשבחים רבים ונחל הצלחה מסחרית.
הוא נכנס לעשרת המובילים בארצות הברית, אוסטרליה, קנדה, אירלנד, ובריטניה, ובפסגות מצעדי צ'כיה גרמניה ומצעדי הפופ והמועדונים של בילבורד.
את הקליפ הנלווה שלו ביים יונס אוקרלונד והוא מציג את גאגא ככוכבת נערצת, שנמצאה על ידי צלמי פפראצי כמעט נהרגת על ידי החבר שלה (אותו מגלם אלכסנדר סקושגורד).
הוא מראה את הישרדותה, הקאמבק שלה, נקמתה בחבר שלה וחוויותיה בדרך לתהילה.
הקליפ זכה בשני פרסי הווידאו קליפים של MTV בשנת 2009 על בימוי האמנות הטוב ביותר והאפקטים המיוחדים הטובים ביותר.
גאגא ביצעה את השיר בטקס הפרסים ובמהלך הופעתה הציגה אמנות ביצועים המסמלת את ההשפעה השלילית של התהילה שהובילה למותה על הבמה.
הופעות קידום נוספות לשיר התקיימו בכול סיבובי ההופעות שלה, האחרון שבהם הוא סבב ההופעות הקבוע שלה בלאס וגאס בין 2018–2020, "Lady Gaga Enigma".
לפני שעלתה לתודעה, פגשה גאגא את מפיק המוזיקה רוב פוזארי במרץ 2006 והחלה לצאת איתו בחודש מאי.
גאגא נסעה מדי יום לניו ג'רזי כדי לעבוד על שירים שכתבה ולכתוב חומרים חדשים עם פוזארי.
תוך כדי עבודה משותפת, הוא השווה את הרמוניית הקול שלה לזו של הזמר פרדי מרקורי, הזמר המוביל של להקת קווין.
הוא גם יצר את שם הבמה שלה, "ליידי גאגא", על שם השיר של הלהקה, "Radio Ga Ga".
אף על פי שהקשר המוזיקלי בין פוסארי לגאגא נכשל בהתחלה, הצמד התחיל לכתוב שירים נוספים עבור גאגא.
לקראת סוף שנת 2007, חברת הניהול של גאגא הציגה אותה בפני כותב השירים ומפיק רד וואן שלאחר מכן התחיל לכתוב ולהפיק שירים עם גאגא.
בשנת 2008, גאגא עברה לעיר לוס אנג'לס כדי לעבוד בהרחבה עם חברת התקליטים שלה בשביל להשלים את אלבום הבכורה סופית, "The Fame", והקימה צוות יצירתי בשם "Haus of Gaga" שיכין את תלבושותיה בעתיד ואת האביזרים היצירתיים במסעי ההופעות והווידאו קליפים שלה.
"Paparazzi" היה אחד השירים שנכתבו על ידי גאגא ופוסארי שגם הפיקו אותו.
בריאיון עם רולינג סטון בשנת 2009, נזכרה גאגא ביחסיה עם מתופף כבד בשם לוק, שהפך להשראה לרוב השירים על The Fame, כולל "Paparazzi".
השיר הפך לסמל של גאגא שעוזר לה להימלט מהנרקיסיזם שלה והתשוקה לתהילה.
היא התאהבה בלוק, כינתה אותו "אהבת חייה", מוכנה להיות המעריצה שלו, להפוך את המצלמה ולצלם אותו.
"Paparazzi" היה הסינגל השלישי של האלבום באירלנד, איטליה ובריטניה, הרביעי בקנדה ובארצות הברית והחמישי באוסטרליה, צרפת וניו זילנד.
אף על פי ש-"LoveGame" יצא ב-6 ביולי 2009, בבריטניה וכעבור ארבעה ימים באוסטרליה, "LoveGame" תוכנן לצאת במהדורה השלישית של הגרסה הראשונה של האלבום, אך בהתחשב בכך שמילותיו והקליפ שלו שנויים במחלוקת, הוחלט כי "Paparazzi" יצא במקומו.
בריאיון ל-דיילי טלגרף כשנשאלה על הפירושים השונים בשיר ענתה,
השיר זכה לשבחים רבים מצד מבקרי המוזיקה, ונחשב לאחד השירים הטובים ביותר בדיסקוגרפיה של גאגא שנים לאחר צאתו.
בשנת 2011 כינה אותו מגזין הרולינג סטון לשיר השני של גאגא בגודלו בכל הזמנים, והילל את נושא השיר והקצב.
ג'יל מנז ממגזין הבילבורד, תוך כדי סקירתו של על סבב ההופעות, "The Fame Ball Tour", החמיא לשירה של גאגא באומרו, "הבלדה האובססיבית לתהילה 'פפראצי' הראה עד כמה הוא יכול להיות מיומן בטווח שלו".
ייתכן שתמאס במהירות הפעולה של לשמוע את נושא האלבום חוזר על עצמו ללא הרף, אך המנגינה של 'פפראצי' תופסת מקום במוחך ומסרבת לזוז".
סטיבן תומאס ארלוויין מאתר הביקורות, AllMusic קרא לשיר חכם ואמר שהוא "מתפקד בו זמנית כ-"שיט פופ מפואר וכפרודיה מרושעת עליו".
פרייה אלן ממגזין טיימס חשבה כי "אפילו שלישיית השירים המספקת את ליבת נושא הסלבריטאים של האלבום ("Paparazzi", "Beautiful, Dirty, Rich", ו-"The Fame") לא מתלבטים על דמיון התהילה הממכר.
דייוויד בולס מהאתר Digital Spy שיבח את החלטתה של גאגא להוציא שיר "אמצעי" אחרי שני הלהיטים ("Just Dance" ו-"Poker Face") באומרו כי השיר מגובה בקליפ מעצבן באופן מצחיק, נראה שגאגא עדיין מחזיקה אותנו בחיבוק שלה, אה וצועקת לעוד".
אוון סוודי מהאתר PopMatters אמר כי גם "פפראצי" וגם הסינגל הקודם "Poker Face" דומים לסגנונות המוזיקליים של הסינגל הראשון "Just Dance", אך הוסיף כי "אף פעם לא מרגיש שגאגא חוזרת בכוונה על עצמה.
במקום זאת, תקלות נובעות רק מכיסוי שטח שברור שהיא לא מוכנה אליו".
פרידום דה לאק מעיתון הוושינגטון פוסט אמר ש-"אף על פי שגאגא הופכת לרצינית במקצת תוך כדי שהיא שרה, "Paparazzi" במורת רוח, נראה שטוח וחסר פנים וגם חלש.
אריקה האוורד מהאתר New Times Broward-Palm Beach כינה אותו השיר "המספר" ביותר מהאלבום.
ג'ון קרמניקה מעיתון הניו יורק טיימס "אמר כי "פפראצי הוא מכתב אהבה מהמצלמה לנושא, אך מפסיק להודות שהחיבה עוברת לשני הכיוונים.
כל תפיסה שליידי גאגא משרטטת פעלול משוכלל נעצרת בקור בגיליון הליריקה.
התנפנפות סוטה בפשטות שאינה מסגירה שום ציניות".
גוף החדשות פיצ'פורק דירג את "Paparazzi" במקום ה-83 ברשימת 100 השירים הטובים ביותר שלהם לשנת 2009. מגזין NME דירג אותו במקום ה-9 ברשימת השירים הטובים ביותר לשנת 2009.
בארצות הברית, "Paparazzi" הופיע לראשונה במצעד הבילבורד הוט 100 במקום ה-74 ב-12 בספטמבר 2009. והגיע לשיאו במקום השישי, והפך לשירה הרביעי ברציפות במצעד שנכנס לעשרת המובילים.
עם השיר, הצטרפה גאגא לכריסטינה אגילרה, ביונסה, ופרגי כזמרות היחידות בעשור האחרון שהצליחו להכניס ארבעה שירים מאלבום הבכורה שלהן לעשירייה הפותחת.
בנוסף הוא הגיע לפסגות המצעדים של שירי הדאנס והפופ בבילבורד, ובכך הפכה גאגא לאמן הראשון שמכניס את חמשת הסינגלים הראשונים שלו לפסגת מצעד הפופ מאז שבע-עשרה שנה מהקמתו.
בארצות הברית השיר מכר מעל 3,500,000 הורדות דיגיטליות נכון לאפריל 2015. בכך הוא הפך לשירה הרביעי עם מעל לשלושה מיליון עותקים בארצות הברית, והוכתר על ידי "איגוד תעשיית ההקלטות של אמריקה" (RIAA) כפלטינה מרובעת.
בקנדה, "Paparazzi" הופיע לראשונה במיקום ה-92 במצעד קנדה הוט 100 ועלה ל-57 בשבועו השני.
הוא גם הפך לסינגל הדיגיטלי המרוויח ביותר לאותו שבוע.
בשבועו ה-13 ששהה במצעד, הגיע לשיאו במיקום השלישי ב-12 בספטמבר 2009.
באוסטרליה השיר נכנס לראשונה למצעד הסינגלים האוסטרלים למקום ה-73 במצעד ועלה למיקום ה-27 בשבועו השני ב-1 ביוני 2009. בשיאו הגיע למקום השני והפך לסינגל הרביעי של גאגא שנכנס לחמשת המובילים.
השיר הוסמך לתואר פלטינה כפולה על ידי "איגוד תעשיית ההקלטות של אוסטרליה" (ARIA) עבור מכירות של כ-140,000 עותקים.
בניו זילנד, "Paparazzi" הופיע לראשונה במספר ה-23 במצעד הסינגלים הניו זילנדי ב-22 ביוני 2009 והגיע לשיאו במיקום החמישי.
השיר קיבל הסמכה על ידי "איגוד תעשיית ההקלטות של ניו זילנד" (RIANZ) של תואר זהב לאחר שמכר מעל 7,500 עותקים עם כארבע עשרה שבועות ששהה במצעד הרשמי.
בהממלכה המאוחדת, "Paparazzi" נכנס למקום ה-99 במצעד הסינגלים הבריטי על בחודש פברואר 2009 עקב הורדות דיגיטליות רבות.
בשבועו השלישי ב-21 ביוני 2009 הוא עלה למקום ה-13 לאחר שקפץ מהמיקום ה-43 בשבועו השני.
בשבוע הבא השיר עלה למקום השמיני ובסופו של דבר הגיע לשיאו במקום הרביעי.
במדינה השיר מכר מעל 585,000 עותקים והגיע לתואר פלטינה על ידי "איגוד תעשיית ההקלטות של בריטניה" (BPI) באירלנד, "Paparazzi" קיבל לראשונה את המיקום ה-38 במצעד הסינגלים האירי, ומיקומו הגבוה ביותר היה הרביעי במצעד.
"Paparazzi" הגיע ביציאתו למקום הראשון בגרמניה ובכך הפך לסינגל השני של גאגא שכבש את המדינה.
השיר גם הופיע לראשונה ב-40 המובילים במצעד הרשמי של הולנד במיקום ה-27 ב-18 ביולי 2009, ובשיאו עלה למיקום הרביעי בשבועו השישי.
באיטליה, השיר הופיע לראשונה במקום ה-19, לאחר מכן טיפס למיקום השלישי, והפך לסינגל השלישי של גאגא במקום זה במדינה.
לאחר כמה שבועות, השיר הפך לפלטינה על ידי "איגוד תעשיית ההקלטות של איטליה" (FIMI) לאור מכירות של מעל ל-30,000 עותקים.
בספרד ושוודיה השיר לא נחל הצלחה רבה כל כך אך הצליח להיכנס ל-40 המובילים, ובדנמרק, וברזיל נכנס ל-20 הגדולים.
את הקליפ ביים הבמאי השוודי, יונס אוקרלונד, שביים בעבר קליפים לאמנים כמו מדונה, להקת רמשטיין, מובי, להקת מרסקי הדלעות, ולהקת U2. אשתו, בי אקרלונד נשכרה כסטייליסטית של גאגא לסרטון.
הוא צולם ב-13 וב-14 באפריל 2009 בווילה דה לאון במאליבו, קליפורניה, ובשאטו ד'אור בשכונת בל אייר, בלוס אנג'לס.
גאגא אמרה לחדשות MTV כי היא מרוצה מהגרסה המוגמרת לסרטון של השיר, ומשווה אותו לסרט קצר.
בראיון לעיתונאות הקנדית ב-26 במאי 2009, גאגא ציינה את הקליפ שלה כ-"עבודה היצירתית המדהימה ביותר שהיא הקימה עד כה".
היא המשיכה ותיארה את המסר של הסרטון,"יש לו מסר אמיתי, אמיתי, עוצמתי, על זנות תהילה ומוות ועל מותם של סלבריטאים, ומה שזה גורם לצעירים.
הקליפ בוחן רעיונות לגבי סוג של מצבים היפרבוליים שאנשים ילכו אליהם כדי להיות מפורסמים.
באופן ספציפי יותר פורנוגרפיה ורצח.
אלה כמה מהנושאים המרכזיים בקליפ".מאוחר יותר, כאשר הצטלמה לשער המגזין "V", גאגא האמינה שדיאנה, הנסיכה מוויילס הוזכרה בסרטון בטענה שהיא מתה בגלל היותה קדושה מעונה סמלית לתהילה.
הסרטון אמור היה להוקרן בבכורה ב-4 ביוני 2009, בבריטניה ובאירלנד, בערוץ 4. עם זאת, בזמן שהייתה בסבב הופעות באוסטרליה, גאגא פרסמה הודעה בחשבון הטוויטר שלה ב-29 במאי 2009 באומרה "תפסיק להדליף את הקליפים המזוינ** שלי!", שהתייחס לסרטונים שיצאו ללא הסכמתה.
הווידאו קליפ שצולם לשיר הציג את גאגא ככוכבת אבודה שניצודה על ידי צלמים וכמעט נרצחת על ידי בן זוגה.
הוא מציג את ההישרדות שלה, את החזרה לתהילה, ואת נקמתה בבן זוגה.
כמו גם את החוויות אותן היא חווה בדרך לחזרתה.
הקליפ נמשך 8 דקות שבו נראית גאגא מצולמת על ידי צלמי פפראצי כאשר היא מתנשקת עם בן זוגה (אותו מגלם אלכסנדר סקארסגארד) במרפסת.
בן זוגה לא נותן לה להשתחרר, היא חובטת בראשו בבקבוק והוא זורק אותה מהמרפסת.
קטע זה לא משודר באתר MTV.
לאחר מכן מגיעה חזרתה של גאגא.
תחילה היא מהלכת ורוקדת בבית מפואר בבגדים חושפניים, כשרקדנים ורקדניות לצידה, בין השאר מוצגות סצנות בהן היא יושבת על ספה שחורה ושרה מול המצלמה או מתנשקת עם מספר אנשים שלא ברור מה זהותם המינית.
בסוף הקליפ גאגא נותנת לבן זוגה כוס עם משקה ורוד המכיל אבקה רעילה כנקמה על כך שניסה להרוג אותה, ואז היא מסגירה את עצמה למשטרה.
השוטרים לוקחים אותה במכוניתם כשברקע מצלמים אותה עיתונאים ובכך היא מופיעה על כול שערי העיתונים והמגזינים עם כותרות של "היא חזרה", "אנחנו אוהבים אותה שוב", ועוד ובכך מחזירה לעצמה את התהילה שלה והפרסום.
כאשר היא מגיעה לתחנת המשטרה היא מצולמת למספר תמונות מעצר ועוזבת את המקום ומופיע כיתוב עם המילים "הסוף".
נכון למרץ 2021 מספר הצפיות שלו ביוטיוב הוא מעל ל-276 מיליון.
בשנת 2009 הקליפ זכה בשני פרסי הווידאו קליפים של MTV מתוך כ-5 קטגוריות, "הבימוי הטוב ביותר" ו-"האפקטים המוצלחים".
באותה הופעה ביצעה את השיר כשהיא לבושה בסממנים אמנותיים המייצגים את ההשלכות השליליות של הפרסום - שמוביל למוות.
המשך העלילה של הקליפ מתרחשת בקליפ של הסינגל "Telephone" אותו גאגא תוציא בשנת 2010 במיני-אלבום השלישי שלה, "The Fame Monster" בו היא יוצאת מהכלא עם עזרתה של הזמרת ביונסה שמשתתפת בשיר.
חלקים מן הקליפ פרובוקטיביים במיוחד עד כדי כך שבתחילתו נסגר חלקית באתר יוטיוב.
במגזין הרולינג סטון, הכתב דניאל קרפס, השווה את הווידאו עם הקליפ של השיר "November Rain" של הלהקה Guns N' Roses.
אנה פיקארד מהעיתון "הגרדיאן" החמיאה לקליפ ואמרה כי "די הרבה עבודה נכנסה בתוכנו".
עם זאת, היא סברה שהסרטון "ארוך מדי".
המגזין האמריקאי "אנטרטיינמנט ויקלי" נתן סקירה חיובית של הווידאו, ואמר "הוא נותן לנו עוד יותר בשלב הבא שהגענו לצפות מהילדה סטפני ג'ואן אנג'לינה גרמונטה".
נושא הפפראצי של הסרטון קיבל השוואות לקליפ של הזמרת בריטני ספירס משנת 2004 של שירה, "Evreytime".
חדשות MTV כינו את הקליפ כ-"סרט בסגנון רומנטי של שנות הארבעים, זה מוכיח אחת ולתמיד שגאגא היא מקור אמיתי עם חזון ייחודי".
הקליפ היה מועמד לחמש קטגוריות בטקס פרסי הווידאו קליפים של MYV לשנת 2009 לפרסים, "הבמואי הטוב ביותר", "העריכה הטובה ביותר", "מיטב אפקטים מיוחדים", "הצילום הטוב ביותר", ו-"העריכה האומנותית הטובה ביותר".
בנוסף יחד עם ארבע מועמדויות נוספות לסינגל "Poker Face".
בכך היא וביונסה קיבלו את מספר המועמדויות הגבוה ביותר לאותה שנה (9).
גאגא ביצעה את "Paparazzi" בשידור חי בתוכנית "London Live" בבריטניה ב-14 בפברואר 2009 כקידום עבור The Fame.
השיר גם בוצע בתוכנית הרדיו בבריטניה, "Capital London" בגרסת פסנתר ב-1 במאי 2009. הופעה זו קיבלה מעל ל-15.9 מיליון צפיות באתר YouTube.
ב-26 ביוני 2009, גאגא ביצע את השיר בפסטיבל גלסטונבורי.
השיר היה שיר הפתיחה של גאגא במהלך סיבוב ההופעות הראשון שלה, "The Fame Ball Tour".
המופע התחיל עם וידאו הקדמה בשם "הלב" שבו גאגא שיחק אדם חלופי בשם קנדי וורהול.
היא לבשה חצאית קצרה כסופה ושחורה שמזכירה טוטו, עם משולשת חד באזור החזה.
היא הייתה מוקפת ברקדניות שלה עם צלחות זכוכית שהיו מכוסים גבישים והסתירו אותה, בזמן שהבמה הייתה מוקפת בערפל ותאורה חשוכה.
השיר גם בוצע בטקס פרסי ה-VMA של שנת 2009. המופע התחיל עם גאגא שוכבת על הרצפה ושרה פזמון קצר מ-"Poker Face", על במה שתוארה כאחוזה מעוטרת עם נברשת ורקדנים עם בגדים לבנים.
במהלך ההופעה גאגא שרה את השיר מול הרקדנים שלה והחלה להוריד את בגדיה, בזמן שאחת מרקדנותיה ישבה בכיסא גלגלים לבן מאחוריה.
באמצע השיר היא ישבה וניגנה על פסנתר לבן על הבמה והניחה את רגלה על המקלדת, בסיום הניגון על הפסנתר היא מתחילה ללכת ומועדת ודם תיאטרלי מתחילה לנזול על כול החזה של ולנטוף על בגדיה.
היא התמוטטה על הבמה מייללת בייסורים כשאחד הרקדנים הרים אותה בעדינות היא החלה להיות תלויה באוויר ללא רוח חיים, והדם נמרח על פניה בהילה מוזהבת המוקרנת על המסך מאחוריה.
מאוחר יותר היא העירה כי הביצועים היו עבור האוהדים שלה, גאגא: "רציתי להגיד משהו אמיתי ולא רק לתת הופעה, זה היה באמת עבור האוהדים שלי, שידעתי שיהיו בבית והריעו לי".
בסקר שנערך על ידי בילבורד בשנת 2017, הופעה זו היא הרביעית הטובה בכול הזמנים בטקס זה.
גאגא הופיעה עם השיר בעונה השלושים וחמש של הקומדיה הלילית בערוץ NBC, המופע סאטרדיי נייט לייב.
"Paparazzi" הוסף לרשימת השירים במסע ההופעות השני של גאגא "The Monster Ball Tour" בשנים 2009–2011. במהלך מסע ההופעות עם השיר גאגא לבשה שמלה ירוקה והותקפה על ידי דג ענקי.
היא הסירה את השמלה וירדה מתחת לבמה בחשכה ללבוש את חזיית הזיקוקים שלה.
בפזמון האחרון היא חוזרת והורגת את המפלצת ובכך מראה שאינה מפחדת מתהילה יותר.
השיר גם הוסף לסיבוב ההופעות השלישי שלה, "Born This Way Ball" בשנים 2011–2013 ובסבב, "ArtRave: The Artpop Ball" ב - (2013-2014).
בסבב השני התלבושות של גאגא נראו כתלבושות גומי שחורות ולבנות מנוקדות עם זרועות תמנון שצומחות מהמותניים עד לראשה.